Document ID: /roh_data/filtered/fineweb-2-filterrobots_roh.jsonl.gz/61627

La garascha Quadrellas saja impurtanta oravant tut per las fatschentas e per ils hotels vischins, uschia il vicepresident communal Reto Matossi. Questa garascha è da gronda impurtanza, perquai ch’ella sa chatta amez il center dal vitg da San Murezzan.
Stuair serrar questa garascha chaschunass actualmain in problem da traffic. La garascha existenta Serlettas che sa chatta en vischinanza ha memia pauc spazi, betg mo durant la stagiun auta, mabain durant l’entir onn. San Murezzan è bain londervi d’elavurar in concept da traffic, ma quel n’è anc betg sin maisa.
Ina investiziun per maximalmain 15 onns
Damai ch'i n'exista anc nagin concept concret per questa garascha èsi impurtant d’avair a disposiziun las plazzas a Quadrellas. Senza ina sanaziun stoppian ins dentant serrar la chasa da parcar per motivs da segirtad. Las lavurs èn planisadas durant la stad 2023 – la reavertura sin la stagiun d'enviern.
Il credit da 9,1 milliuns francs vegn suttamess a la populaziun a chaschun da las votaziuns dals 27 da november.